b'\n_START_ARTICLE_\nIvica Kova\xc4\x8devi\xc4\x87 (politi\xc4\x8dar)\n_START_PARAGRAPH_\nIvica Kova\xc4\x8devi\xc4\x87 (Gospi\xc4\x87, 12. lipnja 1873. - Zagreb, 18. sije\xc4\x8dnja 1953.), bio je hrvatski odvjetnik, pisac i politi\xc4\x8dar. Rodom je iz Smiljana. Obna\xc5\xa1ao je du\xc5\xbenost ministra \xc5\xa1uma i ruda Kraljevine SHS.\n_START_SECTION_\n\xc5\xbdivotopis\n_START_PARAGRAPH_\nRodio se je u Gospi\xc4\x87u. U rodnom je gradu zavr\xc5\xa1io gimnaziju. U zagrebu je doktorirao pravo i zaposlio se kao suda\xc4\x8dki zamjenik u Svetom Ivanu \xc5\xbdabnom. Do 1910. obna\xc5\xa1ao du\xc5\xbenost pristava u kotarskim sudovima u Stubici dvije godine, pa dvije godine u Karlovcu, Zagrebu 1908. i 1910.\xe2\x80\x9311. u Svetom Ivanu Zelini. U istom je mjestu 1912. imenovan kotarskim sudcem. Tu je du\xc5\xbenost obna\xc5\xa1ao u Kostajnici od 1913. do 1917. godine. Od 1918. opet je u Svetom Ivanu Zelini kao odvjetnik a od 1920. odvjetnik u Zagrebu. Bio je vije\xc4\x87nik Stola sedmorice i umirovljen je dok je bio na tom polo\xc5\xbeaju. _NEWLINE_Pripadao je milinovcima (Star\xc4\x8devi\xc4\x87evoj stranci prava). Kao \xc4\x8dlan te stranke zastupao je zelinski kotar u Hrvatskom saboru 1918. godine.  2. i 3. o\xc5\xbeujka 1918. nazo\xc4\x8dio je na Zagreba\xc4\x8dkom sastanku na kojoj su nazo\xc4\x8dni donijeli internu deklaraciju na kojoj se pozvalo koncentrirati politi\xc4\x8dke skupina koje tra\xc5\xbee "narodnu neovisnost" Srba, Hrvata i Slovenaca u Monarhiji. Travnja iste godine bio je u Pragu zajedno sa zubarom Antom Paveli\xc4\x87em, Stjepanom Radi\xc4\x87em, Dragutinom Hrvojem i Sr\xc4\x91anom Budisavljevi\xc4\x87em gdje je nazo\xc4\x8dio zboru potpore T. G. Masaryku i slavenskoj uzajamnosti. Bio je me\xc4\x91u zastupnicima koji su lipnju 1918. zahtijevali uklju\xc4\x8divanje Sabora u rje\xc5\xa1avanje "hrvatskoga, doti\xc4\x8dno jugoslavenskoga pitanja" (na temelju "prava narodnoga samoodre\xc4\x91enja"). Listopada 1918. s tom je skupinom predlo\xc5\xbeio raskid svih dr\xc5\xbeavnopravnih odnosa s Austrijom i Ugarskom te priznanje vrhovne vlasti NV SHS._NEWLINE_Bio je \xc4\x8dlanom Narodnog vije\xc4\x87a Slovenaca, Hrvata i Srba koji su prvi pristupili na prvi zbor 5. i 6. listopada 1918. godine._NEWLINE_God. 1919. imenovan je u Privremeno narodno predstavni\xc5\xa1tvo. U tome je predstavni\xc5\xa1tvu djelovao kao \xc4\x8dlan Narodnoga kluba i Hrvatske zajednice. Do\xc5\xa1ao je do visokih polo\xc5\xbeaja u novoj dr\xc5\xbeavi. Ve\xc4\x87 1920. postao je ministar \xc5\xa1uma i ruda u vladama S. Proti\xc4\x87a i M. Vesni\xc4\x87a. Na izborima za Ustavotvornu skup\xc5\xa1tinu bio je nositelj strana\xc4\x8dke liste za Li\xc4\x8dko-krbavsku \xc5\xbeupaniju. Poslije 1924. okolnosti pokazuju da se je povukao iz javnoga politi\xc4\x8dkoga \xc5\xbeivota. Kao odvjetnik 1925. je godine zastupao je uhi\xc4\x87enoga Stjepana Radi\xc4\x87a. Od 1936. do 1945. predsjedavao je Dru\xc5\xa1tvom Li\xc4\x8dana (od 1939. Dru\xc5\xa1tva Li\xc4\x8dana Hrvata) u Zagrebu. Politi\xc4\x8dki se je reaktivirao 1942. godine. Tad se je odazvao pozivu u obnovljeni Hrvatski dr\xc5\xbeavni sabor u NDH. Nije oportuno \xc5\xa1utio, nego je kritizirao ograni\xc4\x8denost saborskih ovlasti a time neizravno i praksu usta\xc5\xa1koga poretka. _NEWLINE_Pisao je pripovijetke i crtice o li\xc4\x8dkom selu. Knji\xc5\xbeevni uradci bili su mu prete\xc5\xbeno humoristi\xc4\x8dne i autobiografske naravi. Objavio je \xc4\x8dlanke u nizu periodi\xc4\x8dnih izdanja kao \xc5\xa1to su Dom i sviet, Li\xc4\x8dki humoristi, Li\xc4\x8dki kalendar, Hrvatu, Banovcu, kalendaru Prijatelju naroda, Hrvatskoj i drugima._NEWLINE_Potomak je kneza vinjera\xc4\x8dkog Dujma Kova\xc4\x8devi\xc4\x87a, koji je s rodona\xc4\x8delnikom uglednog plemi\xc4\x87kog roda Rukavina Vidovgradskih Jerkom Rukavinom poveo 1683. u seobu Hrvate u Bag, a 1686. u Liku. Kova\xc4\x8devi\xc4\x87 se smjestio u Smiljan, a Ivica Kova\xc4\x8devi\xc4\x87 potje\xc4\x8de od te obitelji.'